ALZAMENTO PARCIAL DA SUSPENSIÓN DE TERMOS E INTERRUPCIÓN DE PRAZOS EN RELACIÓN A DETERMINADOS EXPEDIENTES DE CONTRATACIÓN PÚBLICA INDISPENSABLES PARA A PROTECCIÓN DO INTERESE XERAL OU PARA O FUNCIONAMENTO BÁSICO DOS SERVIZOS PÚBLICOS
ADMINISTRACIÓN LOCAL — Municipal — Marín (Outros documentos, notificacións e informacións públicas, 11/05/2020)

En data 07/05/2020, pola Alcaldía-Presidencia do concello de Marín, ditouse a seguinte resolución 2020-0851: O Real Decreto 463/2020, de 14 de marzo, polo que se declara o estado de alarma para a xestión da situación de crisis sanitaria ocasionada polo COVID-19, na súa Disposición adicional terceira, interrumpe os prazos para a tramitación dos procedementos das entidades do sector público, advirtindo que reanudarasen no momento no que perda vixencia o real decreto ou as prórrogas do mesmo. Non entanto, o apartado 4 da disposición adicional terceira do mesmo Real Decreto 463/2020, segundo redacción modificada polo Real Decreto 465/2020, prevé:“Sen prexuízo do disposto nos apartados anteriores, desde a entrada en vigor do presente real decreto, as entidades do sector público poderán acordar motivadamente a continuación daqueles procedementos administrativos que … sexan indispensables para a protección do interese xeral ou para o funcionamento básico dos servizos”. De acordo coa normativa exposta, corresponde aos órganos de contratación competentes apreciar se a tramitación dos distintos contratos de obras, servizos e subministracións do sector público municipal son indispensables para a protección do interese xeral ou para o funcionamento básico dos servizos. Dada a duración da actual situación e a posible extensión da mesma, moitas servizos públicos de competencia municipal precisan, para o seu funcionamento, da tramitación de diversos expedientes administrativos en materia de contratación. Estes procedementos, que en principio atópanse suspendidos durante o estado de alarma e cuxa tramitación se deba iniciar ou continuar, por ser indispensables para a protección do interese xeral ou para o funcionamento básico dos servizos, ao amparo do apartado 4 da disposición adicional terceira do mesmo Real Decreto 463/2020, son os seguintes: — Expediente CO141-001/2020 “MELLORA E RENOVACIÓN DO ALUMEADO PÚBLICO EXTERIOR A BREA – AMEAL”. Este procedemento atópase en fase de aprobación do respectivo expediente de contratación para proceder á súa licitación. Dita contratación é necesaria tal e como consta na memoria xustificativa do contrato, asinada en data 11/10/2018. Dito investimento está financiado con cargo ao Plan Concellos 2018-2019 da Deputación de Pontevedra e, segundo a base décimo sétima do citado Plan, o prazo máximo para a súa execución e xustificación remata o 31/12/2020. Dado que dita actuación ten un prazo de execución de 45 días, e tendo en conta os prazos previstos para a tramitación dos procedementos de contratación na Ley 9/2017 de Contratos do sector público (LCSP), no caso de que a situación de suspensión se prolongue, correríase o risco de perder a subvención. — Expediente CO142-002/2019 “RENOVACIÓN DA RODADURA DA VÍA DE PRAIAS (AGUETE)”. Este expediente atópase en fase de adxudicación. Dita contratación é necesaria tal e como consta na memoria xustificativa do contrato, subscrita o 21/11/2018, por tratarse dunha actuación de vital importancia para paliar o grave deterioro que presenta o viario no que se pretende actuar, debendo acometer a súa execución antes do verán, dado que resultaría inviable levar a cabo estas obras nos momentos en que o trafico que frecuenta dita vía aumente. Dito investimento está financiado con cargo ao Plan Concellos 2018-2019 da Deputación e, segundo a base décimo sétima do citado Plan, o prazo máximo para a súa execución e xustificación remata o 31/12/2020. Dado que dita actuación ten un prazo de execución de 1 mes, e tendo en conta os prazos previstos para a tramitación dos procedementos de contratación na LCSP, no caso de que a situación de suspensión se prolongue, correríase o risco de perda da subvención. — Expediente CO142-008/2018 “PAVIMENTOS DA RÚA ALCALDE EZEQUIEL MASSONI”. Este expediente atópase en fase de adxudicación. Dita contratación é necesaria tal e como consta na memoria xustificativa do contrato, de data 11/01/2019. Con dita actuación tratase de remediar as graves deficiencias en materia de seguridade que presenta o viario sobre o que se pretende actuar, polo deficiente estado actual do pavimentado e da sinalización horizontal, sendo precisa a súa execución á maior brevidade posible. Dito investimento está financiado polo Plan Concellos 2018-2019, polo que o prazo máximo para a súa execución e xustificación remata o 31/12/2020. Dado que a obra ten un prazo de execución de 1 mes, e tendo en conta os prazos previstos na LCSP para a tramitación dos procedementos de contratación, no caso de que a situación de suspensión se prolongue, correríase o risco de perder a subvención. — Expediente CO142-001/2020 “PROXECTO BÁSICO E DE EXECUCIÓN EN RELACIÓN AO CAMPO DE FÚTBOL DA RAÑA, MARÍN”. Este expediente atópase en fase de tramitación e aprobación do expediente para a apertura da licitación. Tal e como consta na memoria xustificativa do contrato, de data 28/01/2020, con dita actuación preténdense solventar as deficiencias existentes no campo de xogo deste equipamento municipal, así como evitar, mediante a construción dun muro de contención, que se produzan escorregamentos de terras na época de choivas. Dado que o prazo de execución da obra é de 4 meses e, tendo en conta os prazos previstos para a tramitación dos procedementos de contratación na LCSP, faise preciso continuar coa tramitación e adxudicación deste contrato antes do verán, permitindo así a súa execución antes da entrada do outono. — Expediente CO143-002/2020 “HUMANIZACIÓN E RENOVACIÓN DE SERVIZOS EN CAMIÑO VELLO DE SEIXO”. Este expediente atópase en fase de tramitación e aprobación do expediente e apertura da licitación. Tal e como se define na memoria xustificativa do contrato, asinada o 25/01/2019, dita actuación é necesaria para resolver as deficiencias en materia de seguridade viaria que sufre dito vial, dada á mala conservación do pavimento, así como modificar o reparto de espazos destinados ao tránsito de vehículo pero, sobre todo, con esta actuación buscase renovar os actuais servizos municipais de saneamento, abastecemento e alumeado público na zona, en mal estado de conservación e funcionamento debido á súa antigüidade, tratando de evitar os continuos problemas de abastecemento que sofren os veciños por mor das deficiencias da actual rede de servizos. O prazo de execución da obra é de 4 meses. Dado que dito investimento será financiada con cargo ao Plan Concellos 2020 e segundo base vixésimo primeira do citado Plan, ditas actuacións han de estar executadas e xustificadas a 31/11/2021, tendo en conta os prazos previstos para a tramitación dos procedementos de contratación na LCSP, no caso de que perviva a situación de suspensión, poderían ocasionarase graves prexuízos ao interese xeral derivados da perda da subvención e da inadecuada prestación dos servizos municipais. — Expediente CO143-009/2019 “MEJORA DE LA MOVILIDAD EN LA AVENIDA DE OURENSE. AYUNTAMIENTO DE MARÍN”. LA PRESENTE ACTUACIÓN ESTÁ COFINANCIADA POR LA UNIÓN EUROPEA A TRAVÉS DEL FONDO EUROPEO DE DESARROLLO REGIONAL (FEDER) CON UNA TASA DE COFINANCIACIÓN DEL 80%, EN EL MARCO DEL EJE 12 DEL PROGRAMA OPERATIVO PLURIRREGIONAL DE ESPAÑA 2014-2020 Y, MÁS CONCRETAMENTE, DE LA ESTRATEGIA DE DESARROLLO URBANO SOSTENIBLE INTEGRADO (EDUSI) DEL AYUNTAMIENTO DE MARÍN, MARÍN 2020“. Este expediente atópase en fase de adxudicación. Dita actuación é necesaria tal e como se define na memoria xustificativa de data 17/10/2019, con dita actuación tratase de solventar as deficiencias en materia de seguridade viaria que sufre dito vial, mellorando a transitabilidade de dita vía, buscando unha mobilidade máis sostible e segura, dotándoa, dun carril bici independente da zona de transito de vehículos a motor, así como mellorando o alumeado público, aumentando a seguridade dos viandantes, durante as horas de pouca luz. A pesar da situación de grave crise na que nos atopamos, é necesario proseguir coa tramitación do mencionado expediente, exceptuando a regra xeral de suspensión dos prazos administrativos que recolle a Disposición Adicional Terceira do Real Decreto 463/2020, na redacción dada ao seu apartado cuarto polo Real Decreto 465/2020, para evitar prexuízos ao interese xeral, xa que, do contrario, non se alcanzaría o nivel de execución esixido en relación cos Fondos FEDER que financian esta inversión e correríase o risco de perder a subvención. — Expediente CO142-006/2019 “DIRECCIÓN DE OBRA, DIRECCIÓN DE EJECUCIÓN, COORDINACIÓN DE SEGURIDADE Y SALUD DE LAS OBRAS DE “MEJORA DE LA MOVILIDAD EN LA AVENIDA DE OURENSE. AYUNTAMIENTO DE MARÍN”. LA PRESENTE ACTUACIÓN ESTÁ COFINANCIADA POR LA UNIÓN EUROPEA A TRAVÉS DEL FONDO EUROPEO DE DESARROLLO REGIONAL (FEDER) CON UNA TASA DE COFINANCIACIÓN DEL 80%, EN EL MARCO DEL EJE 12 DEL PROG RAMA OPERATIVO PLURIRREGIONAL DE ESPAÑA 2014-2020 Y, MÁS CONCRETAMENTE, DE LA ESTRATEGIA DE DESARROLLO URBANO SOSTENIBLE INTEGRADO (EDUSI) DEL AYUNTAMIENTO DE MARÍN, MARÍN 2020“. Este expediente atópase en fase de adxudicación. Proseguir coa tramitación deste contrato é necesaria tal e como se define na memoria xustificativa de data 08/11/2019, neste suposto atopámonos cun contrato de servizos vinculado ao contrato de obras detallado no apartado anterior, polo que resulta esencial a continuación coa tramitación do mesmo para permitir a execución do contrato ao que se atopa vinculado. A pesar da situación de grave crise na que nos atopamos, é necesario proseguir coa tramitación do mencionado expediente, exceptuando a regra xeral de suspensión dos prazos administrativos que recolle a Disposición Adicional Terceira do Real Decreto 463/2020, na redacción dada ao seu apartado cuarto polo Real Decreto 465/2020, para evitar prexuízos ao interese xeral, xa que, do contrario, non se alcanzaría o nivel de execución esixido en relación cos Fondos FEDER que financian esta inversión e correríase o risco de perder a subvención. Polo exposto, ao amparo do sinalado na Disposición adicional terceira, apartado 4, do Real Decreto 463/2020, considerando necesario continuar a tramitación dos procedementos citados, segundo os motivos que se xustifican, e de conformidade coa resolución de Alcaldía de 3 de abril de 2020 (BOPPO núm.74, de 20 de abril de 2020) de avocación temporal, durante a situación de emerxencia sanitaria provocada polo COVID-19, das competencias delegadas na Xunta de Goberno Local mediante resolución da Alcaldía de data 19 de xuño de 2019, así como da asunción pola Alcaldía das atribucións delegadas na mesma, en tanto dure a situación actual de continxencia fronte ao COVID19, Primeiro.— Alzar parcialmente a suspensión de termos e a interrupción de prazos establecida pola Disposición adicional terceira do Real Decreto 463/2020, do 14 de marzo, polo que se declara o estado de alarma para a xestión da situación de crise sanitaria ocasionada polo COVID-19 (BOE núm.67, do 14/03/20), e acordar o inicio e/ou continuación dos procedementos de contratación administrativa anteriormente enumerados, por entender que son indispensables para a protección do interese xeral ou para o funcionamento básico dos servizos públicos no ámbito deste Concello, durante a vixencia do estado de alarma. Segundo.— De conformidade coa disposición adicional oitava do Real decreto lei 11/2020, de 31 de marzo, polo que se adoptan medidas urxentes complementarias no ámbito social e económico para facer fronte ao COVID-19, o cómputo do prazo para interpoñer recursos en vía administrativa ou para instar calquera outros procedementos de impugnación, reclamación, conciliación, mediación e arb itraxe que os substitúan de acordo co previsto nas leis, computarase desde o día hábil seguinte á data de finalización da declaración do estado de alarma, con independencia do tempo que transcorrese desde a notificación da actuación administrativa obxecto de recurso, polo que no pé de recurso dos actos administrativos que se diten nos procedementos cuxa continuación ou inicio permítese en virtude da presente resolución, dos que puidesen derivarse efectos desfavorables ou de gravame para as persoas interesadas, farase constar a mencionada circunstancia. Terceiro.— Ordenar a publicación da presente resolución con carácter urxente no Boletín Oficial da Provincia de Pontevedra. A mesma producirá efectos desde a data da súa publicación no Boletín Oficial da Provincia de Pontevedra, será publicada na páxina web do Concello de Marín, e terá como efectos a continuación dos trámites administrativos pendentes en cada un dos procedementos de licitación e/ou contratación aos que fai referencia. Cuarto.— No suposto dos procedementos en fase de licitación non adxudicados, a súa entrada en vigor requirirá a previa publicación do presente acordo no perfil do contratante do Concello para cada un dos procedementos afectados. Quinto.— Contra a presente resolución, que pon fin á vía administrativa, poderá interpoñerse recurso potestativo de reposición ante a Alcaldía de Marín no prazo dun mes, de conformidade co disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente recurso contencioso-administrativo ante o Xulgado do contencioso-administrativo de Pontevedra, no prazo de dous meses, de acordo co artigo 46 da Lei 29/1998, do 13 de xullo, reguladora da xurisdición contencioso-administrativa, sen prexuízo de calquera outro recurso que puidese interpoñerse. De conformidade co previsto na disposición adicional oitava do Real decreto lei 11/2020, do 31 de marzo, polo que se adoptan medidas urxentes complementarias no ámbito social e económico para facer fronte ao COVID-19, o prazo para interpoñer recurso de reposición computarase desde o día hábil seguinte á data de finalización da declaración do estado de alarma, con independencia do tempo que transcorrese desde a notificación da actuación administrativa obxecto de recurso. Sen prexuízo do anterior, en virtude da disposición adicional segunda do Real decreto 463/2020, do 14 de marzo, polo que se declara o estado de alarma para a xestión da situación de crise sanitaria ocasionada polo COVID-19, o prazo para a presentación do recurso contencioso-administrativo atópase suspendido e renovarase unha vez que finalice a vixencia do citado real decreto ou, no seu caso, as prórrogas do mesmo. A ALCALDESA, María Ramallo Vázquez (Documento asinado electrónicamente)